เด็กน้อยไวรัลหัวใจแกร่ง Audrey Nethery โตเป็นสาวและจบการศึกษาแล้ว

ย้อนกลับไปในปี 2016 คลิปที่เป็นไวรัลไปทั่วโลกที่มีผู้คนชมมากถึง 54 ล้านวิว คลิปของสาวน้อยตัวเล็ก ๆ ในวัย 8 ปี เธอแสดงความสดใส และความกระตือรือร้นในงานปาร์ตี้ คันไม้คันมือขอขึ้นมาจับไมค์และร้องเพลงดังอย่าง “What makes you beautiful” ของวง One Direction

สาวน้อยคนนี้มีชื่อว่า Audrey Nethery ด้วยความน่ารักน่าเอ็นดูของเธอ ทำให้ชาวโซเชียลพูดถึงเธอกันอย่างกว้างขวาง และเรียกได้ว่าเธอกลายเป็นที่จับตามองถึงขนาดได้ไปออกหน้ากล้องกระทบไหล่ดารานักร้องชื่อดังอย่าง Selena Gomez ฝ่าย Selena เองก็แสดงความเอ็นดูและเป็นกันเองกับสาวน้อย Audrey อย่างมาก แถมยังส่ายสะโพกโยกย้ายผ่านสื่อกันด้วยในเพลง “Love you like a love song”